pythainlp/thai-wiki-dataset-v4 huggingface dataset:
ภาพเหมือนของครอบครัวเบลเลลลิ

ภาพเหมือนของครอบครัวเบลเลลลิ  เป็นภาพเขียนสีน้ำมันที่เขียนโดยแอดการ์ เดอกาจิตรกรสมัยอิมเพรสชันนิสม์ชาวฝรั่งเศส ที่ปัจจุบันตั้งแสดงอยู่ที่พิพิธภัณฑ์ออร์แซในปารีสในประเทศฝรั่งเศส 
เดอกาเขียนภาพ “ภาพเหมือนของครอบครัวเบลเลลลิ” ราวระหว่างปี ค.ศ. 1858 ถึงปี ค.ศ. 1867 เป็นงานเขียนสมัยต้นที่ยังแสดงอิทธิพลของงานคลาสสิกโดยเฉพาะงานเขียนแบบเฟล็มมิช ขณะที่ร่ำเรียนทางศิลปะอยู่ในอิตาลีเดอกาวาดภาพลอราป้าและสามีบารอนเจ็นนาโร เบลเลลลิและลูกสาวสองคนจุยลาและจิโอวานนา เดอกาใช้วิธีเขียนที่เรียนจากอิตาลีในการเขียนภาพนี้เมื่อเขียนเมื่อเดินทางกลับมาปารีส ลอราผู้เป็นพี่สาวของพ่อแต่งตัวไว้ทุกข์พ่อที่เพิ่งเสียชีวิต ที่ปรากฏอยู่ในภาพในกรอบบนผนังในฉากหลังของภาพ บารอนเป็นชาวอิตาลีที่ลี้ภัยมาจากเนเปิลส์มาพำนักที่ฟลอเรนซ์
ลอรายืนสง่าไม่มีรอยยิ้มประคองลูกสาวคนหนึ่งทางซ้ายและยื่นมือมาทางลูกสาวอีกคนหนึ่งอยูทางซ้ายของภาพ ส่วนสามีดูเหมือนจะแยกจากบุคคลทั้งสามมาทางด้านขวาของภาพ การที่บารอนมีความเกี่ยวข้องทางธุรกิจกับโลกภายนอกจะเห็นได้จากการนั่งที่โต๊ะทำงาน จิโอวานนาลูกสาวคนเล็กวางท่าสบายกว่าพี่สาวที่ดูแข็งซึ่งเพิ่มความตึงเครียดในบรรยากาศของความสัมพันธ์ของบุคคลต่างๆ ในภาพ
จักรพรรดิเหลียวไท่จู่

สมเด็จพระจักรพรรดิเหลียวไท่จู่ (ค.ศ. 872 - 926) ปฐมจักรพรรดิแห่งราชวงศ์เหลียว ทรงพระนามเดิมว่า เย่ว์ลู่ อาเปาจี ประสูติในเผ่าชี่ตัน เมื่อ ค.ศ. 872 (พ.ศ. 1415) ครอบครัวของพระองค์ไม่สงบเพราะพระอัยกา (ปู่) ของพระองค์สิ้นพระชนม์ระหว่างรบกับชนเผ่าอื่น ส่วนพระบิดาและพระปิตุลานั้นหนีหายไป พระอัยยิกา (ย่า) จึงต้องซ่อนพระองค์ไว้เพื่อความปลอดภัย
ด้านครอบครัว
จักรพรรดิเหลียวเซิ่งจง

สมเด็จพระจักรพรรดิเหลียวเซิ่งจง (เย่ว์ลี่หลงซีว์) (ค.ศ. 971 - 1031) จักรพรรดิองค์ที่ 6 แห่งราชวงศ์เหลียว ประสูติเมื่อ ค.ศ. 972 (พ.ศ. 1515) โดยเป็นพระราชโอรสใน จักรพรรดิเหลียวจิ่งจง กับ 
ทรงขึ้นครองราชย์เป็นจักรพรรดิเหลียวเซิ่งจง เมื่อ ค.ศ. 982 (พ.ศ. 1525) ขณะพระชนม์เพียง 11 พรรษา เนื่องจากยังทรงพระเยาว์เซี่ยวไทเฮาจึงต้องเป็นผู้สำเร็จราชการแผ่นดิน ในช่วงนั้นกองทัพซ่งที่นำโดยจักรพรรดิซ่งไท่จง (เจ้ากวงอี้) กำลังรุกรานเมืองหลวงทางใต้ของเหลียว คือกรุงปักกิ่งในปัจจุบัน
ปี ค.ศ. 1004 (พ.ศ. 1547) ทรงนำกองทัพเหลียวขนาดใหญ่บุกเข้ามายังดินแดนของราชวงศ์ซ่ง โดยทรงตั้งค่ายนอกเมืองแห่งหนึ่ง ซึ่งตั้งอยู่ทางเหนือขึ้นไป 100 ไมล์จากเมืองไคฟง ซึ่งผลจบลงด้วยการทำสนธิสัญญาเมื่อกลางเดือนมกราคม ค.ศ. 1005 (พ.ศ. 1548) ผลของสนธิสัญญานี้คือจีนต้องยกผ้าไหม 100,000 ม้วนและเงินอีก 200,000 ออนซ์ 
ในรัชกาลนี้ถือเป็นยุคทองของราชวงศ์เหลียวอย่างแท้จริง เพราะมีความเจริญทุกด้านเข้ามาสู่ต้าเหลียว โปรดให้มีระบบการคัดเลือกขุนนาง และพระพุทธศาสนาเผยแผ่เข้ามาสู่อาณาจักรต้าเหลียว 
ฮ่องเต้เซิ่งจงยังรุกรานอาณาจักรโครยอ (เกาหลี) ถึงสามครั้ง เพราะทรงไม่แน่ใจในนโยบายการต่างประเทศของทางโครยอและทรงเกรงว่าจะไปเข้าพวกกับต้าซ่ง ในค.ศ. 993 เสียวซุนหนิงได้นำทัพคิตันบุกเข้าไปในอาณาจักรโครยอ ประสบความสำเร็จแต่การเจรจาปักปันดินแดนไม่เป็นผลตามต้องการจึงถอยทัพกลับ ในค.ศ. 1009 อาณาจักรโครยอเกิดกลียุคแย่งชิงอำนาจกัน ฮ่องเต้เซิ่งจงทรงนำทัพด้วยพระองค์เองเข้าไปในโครยอ สังหารแม่ทัพคังโจและตีเมืองแคซอง เมืองหลวงของโครยอได้ ฮ่องเต้เซิ่งจงทรงเจรจากับพระเจ้าฮย็อนจงแห่งโครยอ ทรงเรียกร้องให้โครยอมาเป็นประเทศราชของเหลียวและยกดินแดนทางตอนเหนือให้ ซึ่งพระเจ้าฮย็อนจงก็ทรงไม่ยอม ฮ่องเต้เซิ่งจงทรงเห็นว่าถ้าประทับอยู่ในโครยอต่อไปเสบียงอาจถูกตัดขาดจึงทรงนำทัพถอยกลับ
ในค.ศ. 1019 ทัพคิตันบุกเข้าไปในโครยออีกครั้งนำโดยเสียวไป่หยา แต่ไม่ประสบความสำเร็จ สงครามระหว่างเหลียวกับโครยอจึงเลิกไปแต่บัดนั้น
สวรรคตในปี ค.ศ. 1031 (พ.ศ. 1574) ขณะพระชนม์ได้ 60 พรรษา ทรงครองราชย์ได้ยาวนานที่สุดของราชวงศ์ เป็นเวลา 49 ปี แต่หลังสิ้นรัชสมัยของพระองค์แล้ว ราชวงศ์ก็เริ่มเสื่อมและอ่อนแอลง จนในที่สุดก็ถูกพวกจินหรือกิมผนวกเข้าเป็นส่วนหนึ่งในที่สุด พระราชโอรสของพระองค์เสด็จขึ้นครองราชย์เป็นจักรพรรดิเหลียวซิ่งจงสืบต่อมา
ดิอาร์ตออฟน็อยส์

ดิอาร์ตออฟน็อยส์  หรือ อาร์ตออฟน็อยส์  เป็นวงอาวองการ์ด ซินธ์ป็อป ก่อตั้งในปี 1983 โดย Trevor Horn, Paul Morley, Anne Dudley, J.J. Jeczalik, และ Gary Langan
เออิเอ็น/ยูนิเวอร์ส/บีลีฟอินเลิฟ

"เออิเอ็น/ยูนิเวอร์ส/บีลีฟอินเลิฟ" (; โรมาจิ: "Eien"; : 永遠 / UNIVERSE feat.Crystal Kay&VERBAL (m-flo) / Believe in LOVE feat.BoA (Acoustic Version)) เป็นซิงเกิลภาษาญี่ปุ่นลำดับที่ 27 ของโบอาในรูปแบบซิงเกิลทริปเปิลหน้าเอเหมือนกับซิงเกิลที่ผ่านมา คือ "วิวิด-คิสซิงยู, สปาร์กลิง, จอยฟูลสไมล์-" ออกจำหน่ายในวันที่ 18 กุมภาพันธ์ พ.ศ. 2552 ก่อนออกจำหน่ายอัลบั้มเพลงฮิต "เบสต์แอนด์ยูเอสเอ" อันเป็นผลงานอัลบั้มเพลงฮิตลำดับที่ 2 ของเธอหนึ่งเดือน โดยฉบับที่บรรจุในซีดีจะเป็นฉบับจำกัด และในฉบับที่บรรจุในดัวีดีได้บรรจุภาพตัวอย่างการประชาสัมพันธ์อัลบั้ม "เบสต์แอนด์ยูเอสเอ"
เพลง "เออิเอ็น" เป็นเพลงประกอบรายการ "สุคคิริ!!" ทางช่องนิปปอนทีวี
จักรพรรดิเหลียวซิ่งจง

สมเด็จพระจักรพรรดิเหลียวซิ่งจง (ค.ศ. 1015 - 1054) จักรพรรดิองค์ที่ 7 แห่งราชวงศ์เหลียว โดยเป็นพระราชโอรสในจักรพรรดิเหลียวเซิ่งจง
ประสูติเมื่อ ค.ศ. 1015 พอพระชนมายุได้ 6 พรรษาทรงได้รับการสถาปนาขึ้นเป็นองค์ชาย ต่อมาเมื่อพระชนม์ได้ 16 พรรษา ใน ค.ศ. 1031 พระราชบิดาก็สวรรคต พระองค์ก็ขึ้นครองราชย์เป็น จักรพรรดิเหลียวซิ่งจง
ในรัชสมัยนี้ถือเป็นจุดเริ่มต้นแห่งการล่มสลายของราชวงศ์เหลียว เนื่องจากในราชสำนักเกิดการฉ้อฉล และทหารที่ส่งไปรบแพ้กลับมาตลอด แถมต้องจ่ายเงินให้กับราชวงศ์ซ่ง นอกจากนี้พระองค์ยังโปรดให้ขึ้นภาษีสูงลิบลิ่ว โดยทรงใช้จ่ายอย่างฟุ่มเฟือยและนำเงินไปบำรุงพระพุทธศาสนา
สวรรคตเมื่อ ค.ศ. 1054 ขณะพระชนม์ได้ 39 พรรษา พระราชโอรสทรงขึ้นครองราชย์เป็นจักรพรรดิเหลียวเต้าจงสืบต่อมา
สถาบันศึกษาปอเนาะวะอซุฏดีน

สถาบันศึกษาปอเนาะวะอซุฏดีน เป็นปอเนาะที่ดำเนินตามแนวพระราชดำริเศรษฐกิจพอเพียง ตั้งอยู่ที่ 58 บ้านรอตันบาตู หมู่ที่ 7 ตำบลกะลุวอ อำเภอเมืองนราธิวาส จังหวัดนราธิวาส ตั้งอยู่ในเขต องค์การบริหารส่วนตำบลกะลุวอ มีนายมูฮัมมัดซอฟวาน มะมิง เป็นผู้บริหารสถาบันศึกษาปอเนาะวะอซุฏดีน แทนบิดาซึ่งเป็นโต๊ะครูของปอเนาะ มีชื่อว่าบาบออัลมัรฮูมมาฮมูด บินมูฮัมมัดอามีน ที่เสียชีวิตเมื่อเวลา 13.23 น วันที่ 15 กรกฎาคม 2551 มีผู้ช่วยโต๊ะครูทั้งหมด 4 คน บาบออัลมัรฮูมมาฮมูด ได้ตั้งชื่อปอเนาะว่า วะอซุฏดีน 
ประวัติการก่อตั้งสถาบันศึกษาปอเนาะวะอซุฏดีน.
สถาบันศึกษาปอเนาะวะอซุฏดีนได้ก่อตั้งในปี พ.ศ. 2495 โดยการเริ่มต้นของบาบออัลมัรฮูมมาฮมูด บินมูฮัมมัดอามีน
ประวัติเจะอับดุลกาเดร์ เจะมูฮัมมัด ผู้วากัฟ (บริจาค) ที่ดิน สถาบันการศึกษาปอเนาะวะอซุฏดีน.
เจะอับดุลกาเดร์ เจะมูฮัมมัด เป็นผู้วากัฟ (บริจาค) ที่ดินจำนวน 21 ไร่ เพื่อใช้สร้างสถาบันการศึกษาให้แก่สังคม ตั้งแต่บัดนั้นเป็นต้นมาสถานศึกษาแห่งนี้ได้เปิดทำการเรียนการสอนตามรูปแบบปอเนาะเนื่องจากขาดซึ่งงบประมาณในการบริหารจัดการ ทำให้เป็นปัญหาในการจัดการเรียนการสอนปัญหาอาคารที่ใช้ในการบริหารจัดการ ปัญหาผู้เรียนผู้สอน ปัญหาอาคารเรียนและหอพัก ปอเนาะแห่งนี้จึงประสบปัญหาในการจัดการเรียนการสอนมาโดยตลอด 
จนกระทั่งได้มาถึงลูกหลานของท่านรุ่นที่สาม ด้วยเจตนารมณ์อันบริสุทธิของท่าน คณะผู้บริหารได้ตั้งเป้าหมายไว้ว่า จะดำเนินรอยตามให้บรรลุตามเจตนารมณ์ของท่านเจะอับดุลกาเดร์ เจะมูฮัมมัด โดยการบริหารจัดการที่เป็นระบบและมีความมั่นคง
เจะอับดุลกาเดร์ เจะมูฮัมมัด เป็นบุคคลกลุ่มแรกที่มาก่อตั้งหมู่บ้านรอตันบาตู พร้อมกันนั้นท่านได้บริจาคที่ดินหลายแห่งเพื่อใช้ในการก่อสร้างไม่ว่าจะเป็นที่ดินที่ใช้ในเพื่อการสร้างมัสยิดนูรุลอิสลาม บ้านรอแตบาตู ที่ดินที่ใช้ในการก่อสร้างสถาบันการศึกษาปอเนาะวะอฺซุฏดีนและที่ดินที่ใช้ในการก่อสร้างโรงเรียนตาดีกา ท่านได้วากัฟ (บริจาค) ที่ดินเหล่านี้เพื่อลูกหลานจะได้มีการศึกษาที่ดีในอนาคต
เจะอับดุลกาเดร์ เจะมูฮัมมัด เกิดเมื่อประมาณปี พ.ศ. 2401 ซึ่งไม่ปรากฏบันทึกปีเกิดที่แน่ชัด แต่ได้รับข้อมูลซึ่งจากคำบอกเล่าของคนรุ่นลูกของท่าน เช่น นางเยาะ เจะกาเดร์ อายุ 82 ปี กับนางซูเยาะ เดคา อายุ 87 ปี ท่านน่าจะกำเนิดที่หมู่บ้านปาเซร์ฮอร์ โกตาบารู รัฐกลันตัน ประเทศมาเลเซีย บิดาของท่านคือ เจะมูฮัมมัด เจะมูฮัมมัดกูบูร (สุสาน) อยู่ที่ปาเซร์ฮอร์ โกตาบารู รัฐกลันตัน ประเทศมาเลเซีย (นางเยาะ เจะกาเดร์ อายุ 82 ปี (สัมภาษณ์) : 22 ธ.ค. 2545) 
เจะอับดุลกาเดร์ เจะมูฮัมมัด เสียชีวิตเมื่อวันที่ 7 มีนาคม พ.ศ. 2508 รวมอายุของท่าน 107 ปี มัสยิด (ที่ฝังศพ) ของท่านอยู่ที่กุบูร์ (สุสาน) หน้ามัสยิดนูรุลอิสลาม บ้านรอตันบาตู หมู่ที่ 7 ตำบลกะลุวอ อำเภอเมือง จังหวัดนราธิวาส
บุตรธิดากับภรรยาคนแรกคือ โต๊ะซือรีมะห์ มีทั้งหมด 5 ท่าน ดังนี้
บุตรธิดากับภรรยาคนที่สองคือ นางมือแย มีทั้งหมดสองท่าน ดังนี้
ภาษาปวก

ภาษาปวก (Ksing Mul, Puoc, , #เปลี่ยนทาง) หรือภาษาข่าผู้ฮอก ภาษาข่าเนียง ภาษาลาวมุ ภาษาปัว มีผู้พูดทั้งหมด 20,182 คน พบในเวียดนาม 18,018 คน (พ.ศ. 2542) ในจังหวัดลายเจิวและจังหวัดเซินลา ทางเหนือของเวียดนามใกล้กับชายแดนลาว พบในลาว 2,164 คน (พ.ศ. 2528) ทางตะวันออกเฉียงเหนือของแขวงหัวพัน แขวงเชียงขวาง ใกล้ชายแดนเวียดนาม จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยขมุ
โต๊ะครู

โต๊ะครู หรือเรียกอีกอย่างหนึ่งว่า โต๊ะฆูรู (Tok Guru) ในภาษามลายู ตรงกับภาษาอาหรับว่า อูลามาอ ในประวัติศาสตร์มีโต๊ะครูที่มีความรู้มากมายหลายท่าน เช่น โต๊ะครูปอเนาะดาลอ โต๊ะครูอัลมัรฮูมมาฮมูด บินมูฮัมมัดอามีนผู้ก่อตั้งปอเนาะวะอซุฏดีน (รอตันบาตู นราธิวาส)
นอเดนส์

นอเดนส์ ("Nodens") เป็นหนึ่งในเอลเดอร์ก็อดในงานประพันธ์ชุดตำนานคธูลูของเอช. พี. เลิฟคราฟท์ นอเดนส์มีที่มาจากเทพชื่อเดียวกันในตำนานของเคลต์และได้รับการกล่าวถึงครั้งแรกในเรื่องสั้น "The Strange High House in the Mist" (ประพันธ์ในปีพ.ศ. 2469 และต่อมาก็มีบทบาทเด่นชัดขึ้นในนิยาย เดอะดรีมเควสต์ออฟอันโนนคาดัธ มีฉายาว่า "ผู้ปกครองแห่งห้วงลึก" (Lord of the Great Abyss) และ "นาวดามือเงิน" (Nuada of the Silver Hand)
ลักษณะ.
นอเดนส์เป็นชายชราผู้มีผมและหนวดเคราหงอกยาว แต่ยังคงมีร่างกายแข็งแรง นอเดนส์ขี่รถศึกซึ่งเป็นเปลือกหอยขนาดใหญ่ที่ลากโดยสัตว์ประหลาดในตำนานและมีเหล่าไนท์กอนท์เป็นอสูรรับใช้ ใน The Strange High House in the Mist นั้นนอเดนส์นั่งรถศึกที่ว่านี้มาพร้อมกับเทพเนปจูน เทพแห่งท้องทะเลของชาวโรมัน และเหล่าพรายน้ำนิเรียด แต่เรื่องอื่นๆก็ไม่ได้พูดถึงเนปจูนอีก
นอเดนส์เป็นผู้ไล่ล่าเหล่าสัตว์ร้ายในโลกแห่งความฝัน นอเดนส์มักเลือกที่จะตามล่าอสูรที่รับใช้เกรทโอลด์วันและเอาเตอร์ก็อด โดยเฉพาะอย่างยิ่งไนอาลาโธเทป เนื่องจากอสูรเหล่านี้มักเฉลียวฉลาดและสามารถให้ความบันเทิงในการไล่ล่าได้มากกว่า โดยปกติแล้วนอเดนส์จะไม่สนใจมนุษย์ แต่ใน "เดอะดรีมเควสต์ออฟอันโนนคาดัธ" นั้น นอเดนส์ได้ช่วยเหลือแรนดอล์ฟ คาเตอร์ ตัวเอกของเรื่องเมื่อทราบว่าถูกไนอาลาโธเทปไล่ตามอยู่ และแม้แต่ไนอาลาโธเทปก็ไม่มีอำนาจเหนือนอเดนส์ในโลกแห่งความฝัน
เลิฟคราฟท์นั้นได้แนวคิดของนอเดนส์มาจากเรื่อง "The Great God Pan" ของอาเธอร์ แมคเคน (พ.ศ. 2433) ซึ่งในเรื่องนี้แมคเคนได้เขียนถึงจารึกของโรมันที่ระบุว่านอเดนส์ก็คือเทพแพน
เอเดรียน พาสดาร์

เอเดรียน เคย์แวน พาสดาร์ (เปอร์เซีย: ادریان کیوان پسدار) เกิดเมื่อวันที่ 30 เมษายน ค.ศ. 1965 เป็นนักแสดงชาวอเมริกัน ผู้กำกับภาพยนตร์ มีผลงานเป็นที่รู้จักในบท จิม โพรฟิต ในทีวีซีรีส์แนวคัลท์ เรื่อง "Profit" และในบทบาทในเรื่อง "Near Dark" , "Mysterious Ways" และบทนาธาน เพเทรลลิ ใน "ฮีโร่ส์" นอกจากนี้เขายังมีผลงานกำกับในภาพยนตร์เรื่อง "Cement"
พุช โคตรคนเหนือมนุษย์

พุช โคตรคนเหนือมนุษย์  เป็นภาพยนตร์อเมริกันแนวซูเปอร์ฮีโรในปี 2009 กำกับโดยพอล แม็กกุยแกน นำแสดงโดยคริส อีแวนส์, ดาโกต้า แฟนนิ่ง, คามิลล่า เบล และจีมอน ฮานซู มีเนื้อเรื่องเกี่ยวกับกลุ่มคนที่มีพลังจิต ที่มีพลังหลากหลายไม่ว่าจะเป็นพลังจิตเคลื่อนย้ายวัตถุ การล่วงรู้อนาคต การสร้างความเป็นจริงขึ้นใหม่ โดยได้ร่วมกันที่จะล้มหน่วยงานรัฐบาลที่ใช้ยาอันตรายเพื่อเพิ่มพลังให้กลุ่มคนมีพลัง
ภาพยนตร์ได้รับกระแสตอบรับไม่ดีจากนักวิจารณ์ "ภาพหวือหวา แต่ดูเกินจริงและสับสน"
เรื่องย่อ.
ดิวิชัน คือองค์กรลับของรัฐบาลที่เปลี่ยนแปลงพันธุกรรมของพลเรือนให้เป็นกองทัพนักรบพลังจิต หากใครไม่ยอมเข้าร่วมองค์กรนี้ก็จะถูกกำจัดอย่างโหดเหี้ยม ตั้งแต่ดิวิชันฆ่าพ่อของเขาเมื่อหลายสิบปีก่อน นิก แกนต์ (คริส อีแวนส์) นักโทรจิตรุ่นที่ 2 หรือที่เรียกว่า ผู้เคลื่อนย้าย ก็ใช้ชีวิตหลบ ๆ ซ่อน ๆ อยู่ในประเทศที่มีประชากรหนาแน่นอย่างฮ่องกง เพราะเป็นที่ที่ ปลอดภัยที่สุดในโลกสำหรับเขา ตราบใดที่เขาไม่เผยเรื่องพลังวิเศษของตัวเองออกมา แต่นิกจำต้องเปิดเผยตัวเมื่อ แคสซี โฮล์มส์ (ดาโกตา แฟนนิง) สาวน้อยวัย 13 ปี ผู้มีญาณทิพย์ หรือฉายาผู้เฝ้ามอง มาขอให้เขาช่วยตามหา คีรา (คามิลลา แบลล์) ผู้มีพลังจิตประเภทผู้ควบคุมจิตที่หลบหนีไปได้ คีราอาจกุมกุญแจสำคัญที่จะโค่นล้มองค์กรดิวิชันเอาไว้ เธอมีพลังที่น่ากลัวที่สุด นั่นคือสามารถบงการการกระทำของผู้อื่น โดยฝังความคิดลงไปในจิตใจของเหยื่อ แคสซีปรากฏตัวได้ไม่นาน ก็ดึงดูดความสนใจจากนักล่ามนุษย์ขององค์กรดิวิชัน นิกและแคสซีจึงต้องหนีเอาชีวิตรอด ด้วยความช่วยเหลือจากเหล่าอันธพาลที่มีพลังจิตทั้งหลาย คู่หูต่างวัยจึงหนีรอดไปได้หลายครั้งในเมืองที่ฟอนเฟะแห่งนี้ นิกและแคสซีพยายามจะตัดหน้าหาคีราให้เจอก่อนรัฐบาล แต่เจ้าหน้าที่ของดิวิชันซึ่งเป็นผู้ควบคุมจิตอย่างเฮนรี คาร์เวอร์ (จีมาน ฮานซู) จะไม่ยอมให้อะไรมาขัดขวางองค์กรของพวกเขา
เทศกาลภาพยนตร์กาน

เทศกาลภาพยนตร์กาน หรือ เฟสตีวาลเดอกาน  เป็นเทศกาลภาพยนตร์ที่มีมาตั้งแต่ ค.ศ. 1946 ถือเป็นเทศกาลภาพยนตร์ที่เก่าแก่ที่สุดในโลกเทศกาลหนึ่ง และมีอิทธิพลรวมทั้งชื่อเสียงมากที่สุดเทียบเคียงกับเทศกาลภาพยนตร์นานาชาติเวนิสและเทศกาลภาพยนตร์นานาชาติเบอร์ลิน งานจัดขึ้นทุกปี ราวเดือนพฤษภาคม ที่ Palais des Festivals et des Congrès ในเมืองกาน ทางตอนใต้ของประเทศฝรั่งเศส
ฟอรูง

ฟอรูง  เป็นพื้นที่สาธารณะในกลางเมืองโรมัน เป็นที่รวมของสังคม มีกิจกรรมหลากหลาย เช่น การประชุมด้านการเมือง การนัดพบ เป็นต้น ต้นแบบของฟอรูงโรมันและฟอรูงจักรพรรดิในกรุงโรม สามารถพบเห็นได้ในอิตาลี (มักเป็นจัตุรัสในเมืองสมัยใหม่) และในจักรวรรดิโรมัน อย่างเช่นที่
ในเมืองโรมันใหม่ ฟอรูงมักจะอยู่ตรงทางแยกที่ถนนหลักแนวเหนือ-ใต้ (การ์โด) ตัดกับถนนหลักแนวตะวันออก-ตะวันตก (แดกุมานุส)
ดันเต อาลีกีเอรี

ดูรันเต เดกลี อาลีกีเอรี หรือดันเต อาลีกีเอรี หรือเรียกสั้น ๆ ว่าดันเต  (ราวกลางเดือนพฤษภาคมถึงเดือนมิถุนายน ค.ศ. 1265 - 14 กันยายน ค.ศ. 1321) ดันเต อาลีกีเอรีเป็นรัฐบุรุษ กวี และนักภาษาศาสตร์คนสำคัญของฟลอเรนซ์ในคริสต์ศตวรรษที่ 13 และ 14 ในยุคกลาง งานชิ้นที่สำคัญที่สุดคือ “ดีวีนากอมเมเดีย” (Divina Commedia) ที่เดิมชื่อ “Commedia” แต่ต่อมาเรียก “Divina” โดยโจวันนี บอกกัชโช และในที่สุดก็กลายเป็น “Divina Commedia” ซึ่งถือว่าเป็นกวีนิพนธ์ชิ้นเอกของภาษาอิตาลีและของโลก
ดันเตได้รับการขนานนามในอิตาลีว่า “il Sommo Poeta” หรือ “มหากวี” และได้ชื่อว่าเป็น “บิดาแห่งภาษาอิตาลี” ดานเต เปตราก และโจวันนี บอกกัชโช รู้จักรวมกันว่า “สามมงกุฎ” (the three fountains หรือ the three crowns) บอกกัชโชเป็นคนแรกที่เขียนชีวประวัติของดันเตใน “ศาสตรนิพนธ์ในการสรรเสริญดันเต” (Trattatello in laude di Dante)
ข้ามทะเลแดง (บรอนซิโน)

ข้ามทะเลแดง (ภาษาอังกฤษ: Crossing of the Red Sea (Bronzino)) เป็นจิตรกรรมฝาผนังที่เขียนโดยบรอนซิโนจิตรกรสมัยเรอเนซองส์คนสำคัญชาวอิตาลีที่อยู่ภายในวังเว็คคิโอในฟลอเรนซ์ในประเทศอิตาลี
บรอนซิโนเขียนภาพ “ข้ามทะเลแดง” เสร็จราวระหว่างปี ค.ศ. 1541 ถึงปี ค.ศ. 1542 ภาพเขียนอยู่บนผนังด้านซ้ายของชาเปลส่วนตัวของเอเลโอโนราแห่งโทเลโด (Eleonora of Toledo) บนชั้นสองของวัง ที่บรอนซิโนเขียนตกแต่งระหว่างปี ค.ศ. 1540 ถึงปี ค.ศ. 1545 ภาพเป็นฉากจากพระคัมภีร์ซึ่งตัวแบบมีขนาดใหญ่โต เมื่อมองดูใกล้ๆ จะมีความรู้สึกของความมโหฬารของร่างเสริมด้วยสีที่จัดสดใส ร่างตัวแบบเห็นได้ชัดว่าได้รับอิทธิพลจากไมเคิล แอนเจโลหรือจาโคโป ปอนตอร์โม และจากประติมากรรมสมัยโบราณโดยเฉพาะรูปชายที่ยืนอยู่ทางซ้ายเป็นภาพที่เขียนจากประติมากรรมสำริด “อิโดลิโน” (Idolino) ที่ปัจจุบันอยู่ที่พิพิธภัณฑ์โบราณคดีแห่งฟลอเรนซ์
คังอิน

คิม ย็อง-อุน (เกาหลี: ; อาร์อาร์: "Gim Yeong-un"; เกิด 17 มกราคม ค.ศ. 1985) หรือชื่อในการแสดงว่า คังอิน  เป็นนักร้อง นักแสดง พิธีกร ดีเจชาวเกาหลีใต้ อดีตสมาชิกของซูเปอร์จูเนียร์
เริ่มเข้าวงการ.
คังอิน เริ่มเข้าสู่วงการบันเทิง ปี ค.ศ. 2002 โดยชนะเลิศสาขา Most handsome ในการประกวด SM Youngster contest
แอฟริกา แบมบาตา

แอฟริกา แบมบาตา  เกิดเมื่อวันที่ 17 เมษายน ค.ศ. 1957 เป็นดีเจชาวอเมริกัน ที่พัฒนาดนตรีฮิปฮอปตลอดทศวรรษ 1980 เขาเป็นหนึ่งใน 3 คนหลักที่เป็นต้นตำหรับของดีเจแนวเบรกบีต และได้รับการนับถือว่า มีฉายาว่าเป็น แกรนด์ฟาเทอร์ และ ก็อดฟาเทอร์ และ The Amen Ra of Universal Hip Hop Culture เช่นเดียวกับเป็น The Father of The Electro Funk Sound
ท่าอากาศยานคาโงชิมะ

ท่าอากาศยานคาโงชิมะ (; โรมาจิ: "Kagoshima Kūkō") เป็นท่าอากาศยานระดับสองในญี่ปุ่น ตั้งอยู่ที่เมืองคิริชิมะใกล้กับเมืองคาโงชิมะ จังหวัดคาโงชิมะ เปิดใช้ทางวิ่งในปี พ.ศ. 2487 แต่ก็ยังไม่มีเที่ยวบินจากสนามบินนี้อย่างเป็นทางการกระทั่งปี พ.ศ. 2505 ในปี พ.ศ. 2543 เป็นปีแรกที่สนามบินมีผู้โดยสารขาเข้าและขาออกรวมกันกว่า 2.5 ล้านคน
ศิลปะลวงตา

ศิลปะลวงตา (ภาษาอังกฤษ: Op art หรือ Optical art) เป็นทัศนศิลป์โดยเฉพาะจิตรกรรมในการสร้างภาพลวงตา 
ศิลปะลวงตาเป็นวิธีการเขียนที่คำนึงถึงความสัมพันธ์ระหว่างความลวงตาและพื้นผิวของภาพ ระหว่างความเข้าใจและการมองเห็น ศิลปะลวงตาเป็นงานศิลปะแบบนามธรรมที่งานส่วนใหญ่เป็นสีขาวดำ เมื่อมองภาพผู้ชมมองอาจจะมีความรู้สึกว่ามีความเคลื่อนไหวในภาพ, มีภาพซ่อนอยู่ในภาพ, มีแสงวาบหรือความไหว, เป็นลายหรือมีความโก่งหรือบิดเบี้ยว
พระนางพรหมจารีและพระกุมารกำลังอ่าน

"ดูบทความหลักที่ พระแม่มารีและพระบุตร"
พระแม่มารีและพระบุตรอ่านหนังสือ  เป็นภาพเขียนสีน้ำมันที่เขียนโดยยัน ฟัน ไอก์ จิตรกรชาวดัตช์คนสำคัญของงานจิตรกรรมเนเธอร์แลนด์เริ่มแรก ปัจจุบันตั้งแสดงอยู่ที่หอศิลป์แห่งชาติ วิกตอเรีย เมืองเมลเบิร์น ประเทศออสเตรเลีย ยัน ฟัน ไอก์เขียนภาพ "พระแม่มารีและพระบุตรอ่านหนังสือ" เสร็จในปี ค.ศ. 1433 
คำจารึกบนผนังด้านบนซ้าย "COPLETV ANO D M CCCC XXXIIJ P IOHEM DE EYC BRVGIS" ทางด้านขวา "ALC IXH XAN"
ภาษาพอง-กเนียง

ภาษาพอง-กเนียง หรือภาษาลาวพอง มีผู้พูด 1,000 คน (พ.ศ. 2524) ทางใต้ของแขวงหัวพันและทางเหนือของแขวงเชียงขวาง จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยขมุ ใกล้เคียงกับภาษาปวกและภาษาค้าง เป็นคนละภาษากับสำเนียงข่าพองของภาษามาเล็ง และสำเนียงพองของภาษาฮุง
รางวัลภาพยนตร์ไทย ชมรมวิจารณ์บันเทิง ครั้งที่ 17

รางวัลภาพยนตร์ไทย ชมรมวิจารณ์บันเทิง ครั้งที่ 17 ประจำปี พ.ศ. 2551 จัดโดยชมรมวิจารณ์บันเทิง 
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
กรดจัสโมนิก

กรดจัสโมนิกเป็นสารอินทรีย์ที่พบในพืชหลายชนิดรวมทั้งในน้ำมันหอมระเหยของมะลิ และยังพบในมอสและเฟินด้วย สังเคราะห์มาจากกรดไขมันคือกรดลิโนเลนิก มีโครงสร้างใกล้เคียงกับกรดแอบไซซิก มีผลในด้านการยับยั้งการเจริญเติบโตและกระตุ้นการชราและการหลุดร่วงของใบ การลงหัว การขดของมือพืช การสุกและการสร้างเม็ดสีในผล ยับยั้งการงอกของเมล็ด ยับยั้งการเจริญของราก ยับยั้งการสังเคราะห์ด้วยแสง 
สารประกอบเอสเทอร์ของกรดจัสโมนิกเช่นก๊าซเมทิลจัสโมเนตซึ่งเป็นน้ำมันหอมระเหยในพืชออกฤทธิ์ทางสรีรวิทยาได้เช่นกัน เช่นกระตุ้นการทำงานของโปรตีเนสในมะเขือเทศ และชักนำการขดของมือพืช
หลัว ปินหวัง

หลัวปินหวัง (#เปลี่ยนทาง , ค.ศ. 640 - 29 ธันวาคม ค.ศ. 684) เกิดที่เมืองอู่โจว มณฑลเจ้อเจียง เป็นหนึ่งในสี่กวีที่มีชื่อเสียงที่สุดในช่วงต้นราชวงศ์ถัง ซึ่งประกอบด้วย หลัวปินหวัง หวังปัว (王勃) หยางเจียง (杨炯) และ หลูจ้าวหลิน (卢照邻)
หลัวปินหวังใช้ชีวิตอยู่ในราชสำนักของจักรพรรดิถังเกาจง แต่ถูกปลดและจำคุก เนื่องจากไปวิพากษ์วิจารณ์ฮองเฮาอู่เจ๋อเทียน ต่อมาเมื่อได้รับอิสรภาพ เขาก็ยังเขียนบทกวีที่มีเนื้อหาเสียดสีอู่เจ๋อเทียนอีกหลายครั้ง
บทกวีที่มีชื่อเสียงของเขา คือบทที่มีชื่อว่า "Ode to the Goose" ที่เขียนเมื่อเขามีอายุเพียง 7 ปี
กรดแอบไซซิก

กรดแอบไซซิก  เป็นฮอร์โมนที่ออกฤทธิ์ยับยั้งการเจริญเติบโตของพืช ทำให้พืชทนต่อสภาวะเครียดต่างๆได้ดี มีบทบาทในการเจริญพัฒนาของเอ็มบริโอ การพักตัวของเมล็ดและของตาพืช พบในพืชที่มีระบบท่อลำเลียงทั่วไป มอสส์ สาหร่าย แต่ไม่พบในลิเวอร์เวิร์ต การออกฤทธิ์ทางสรีรวิทยาที่สำคัญของกรดแอบไซซิกที่สำคัญ ได้แก่
สตาร์เอนเตอร์เทนเมนต์อวอร์ดส 2007 ครั้งที่ 6

สตาร์เอนเตอร์เทนเมนต์อวอร์ดส 2007 ครั้งที่ 6  คืองานจัดประกาศผลรางวัลผลงานบันเทิงยอดเยี่ยม ประจำปีพุทธศักราช 2550 จัดขึ้นที่โรงภาพยนตร์สยามภาวลัย ศูนย์การค้าสยามพารากอน โดย สมาคมนักข่าวบันเทิงแห่งประเทศไทย
พาโคลบิวทราโซล

พาโคลบิวทราโซล (Paclobutrazol; PBZ) ชื่อทางเคมีคือ (2"RS", 3"RS")-1-(4-Chlorphenyl)-4,4-dimethyl-2-(1"H"-1,2,4-triazol-1-yl)pentan-3-ol เป็นสารชะลอการเจริญเติบโตของพืชที่นิยมใช้กับมะม่วงและพืชไร่ และเป็นสารกำจัดเชื้อรากลุ่ม triazole ออกฤทธิ์ในทางตรงข้ามกับจิบเบอเรลลิน โดยยับยั้งการสังเคราะห์จิบเบอเรลลิน ลดการยืดตัวของปล้อง เพิ่มการเจริญเติบโตของราก เร่งให้เกิดดอก ทำให้ออกลูกเร็วและเพิ่มการผลิตเมล็ดในพืชเช่นมะเขือเทศ และพริกไทย PBZ ลดความไวต่อความเย็นของพืชด้วย 
PBZ ถูกใช้ในการจัดสวนเพื่อลดการเจริญเติบโตของยอด ใช้ได้ผลดีกับไม้พุ่มและไม้ต้น ช่วยเพิ่มความทนทานต่อความเครียดจากความแล้ง เกิดใบไม้สีเขียวเข้ม มีความต้านทานต่อเชื้อราและแบคทีเรียเพิ่มขึ้นและเพิ่มการพัฒนาของราก การเจริญของแคมเบียมเช่นเดียวกับการยับยั้งการเจริญของยอดในไม้ต้นบางชนิด
วิธีการใช้.
ปกติใช้ PBZ กับดินเพื่อให้ซึมเข้าสู่พืชทางราก และขนส่งผ่านไซเลมไปยังส่วนยอด การใช้ที่ใบส่วนใหญ่ไม่ได้ผล ใช้แช่เมล็ดเพื่อลดการงอกและการเจริญของต้นกล้า เป็นส่วนประกอบที่ออกฤทธิ์ของ Bonzi TM
สตาร์เอนเตอร์เทนเมนต์อวอร์ดส 2006 ครั้งที่ 5

สตาร์เอนเตอร์เทนเมนต์อวอร์ดส 2006 ครั้งที่ 5  คืองานจัดประกาศผลรางวัลผลงานบันเทิงยอดเยี่ยม ประจำปีพุทธศักราช 2549 จัดขึ้นที่โรงภาพยนตร์สยามภาวลัย ศูนย์การค้าสยามพารากอน เมื่อวันที่ 12 มีนาคม พ.ศ. 2550 โดย สมาคมนักข่าวบันเทิงแห่งประเทศไทย
สตาร์เอนเตอร์เทนเมนต์อวอร์ดส 2005 ครั้งที่ 4

สตาร์เอนเตอร์เทนเมนต์อวอร์ดส 2005 ครั้งที่ 4  หรือรางวัลผลงานบันเทิงยอดเยี่ยม ประจำปี 2548 คืองานจัดประกาศผลรางวัลผลงานบันเทิงยอดเยี่ยม ประจำปีพุทธศักราช 2548 จัดขึ้นที่ศาลาเฉลิมกรุง เมื่อวันที่ 7 มีนาคม พ.ศ. 2549 โดย สมาคมนักข่าวบันเทิงแห่งประเทศไทย
สตาร์เอนเตอร์เทนเมนต์อวอร์ดส 2004 ครั้งที่ 3

สตาร์เอนเตอร์เทนเมนต์อวอร์ดส 2004 ครั้งที่ 3  หรือรางวัลผลงานบันเทิงยอดเยี่ยม ประจำปี 2547 คืองานจัดประกาศผลรางวัลผลงานบันเทิงยอดเยี่ยม ประจำปีพุทธศักราช 2547 จัดขึ้นที่ศาลาเฉลิมกรุง เมื่อวันที่ 2 มีนาคม พ.ศ. 2548 โดย สมาคมนักข่าวบันเทิงแห่งประเทศไทย มอบรางวัลประเภทภาพยนตร์ จำนวน 14 รางวัล และรางวัลโทรทัศน์ จำนวน 29 รางวัล
ฮอตเปปเปอร์ (อัลบั้ม)

ฮอตเปปเปอร์  เป็นอัลบั้มเพลงสากลของดิอิมพอสซิเบิ้ล ที่ออกวางจำหน่ายในปี พ.ศ. 2519 หลังการเดินทางออกตระเวนแสดงสดในทัวร์ยุโรป ระหว่าง พ.ศ. 2518 เป็นอัลบั้มทางการชุดสุดท้ายก่อนประกาศยุบวง
อัลบั้มฮอตเปปเปอร์ บันทึกเสียงที่เมืองโกเทนเบิร์ก ประเทศสวีเดน ในช่วงเดือนกรกฎาคม-สิงหาคม พ.ศ. 2518 ควบคุมการผลิตโดย Jan Jin Gryd ชาวสวีเดน ประกอบด้วยเพลงทั้งสิ้น 10 เพลง เป็นเพลงคัฟเวอร์จากเพลงสากลที่มีชื่อเสียง 4 เพลง และเป็นเพลงที่แต่งขึ้นใหม่ 6 เพลง โดย 5 เพลงแต่งโดย Rob Newton เจ้าหน้าที่บันทึกเสียงบริษัทไนท์สปอต (บริษัทรายการวิทยุชื่อดังและผู้จัดคอนเสิร์ตต่างประเทศในสมัยนั้น) และอีกหนึ่งเพลงแต่งโดยปราจีน ทรงเผ่า
อัลบั้มนี้ไม่ประสบความสำเร็จ เนื่องจากไม่ได้รับการสนับสนุนจากนักจัดรายการวิทยุในประเทศไทย
เฉลิม อยู่วิทยา

เฉลิม อยู่วิทยา (เกิด 3 กันยายน 2493) เป็นบุตรคนที่สองของเฉลียว อยู่วิทยา กับนางนกเล็ก สดศรี 
เฉลิม อยู่วิทยามีพี่น้องร่วมมารดา รวม 5 คน สายพิณ พหลโยธิน, เฉลิม อยู่วิทยา, ศักดิ์ชาย อยู่วิทยา, อังคณา เพ็งสา (ถึงแก่กรรมแล้ว) และรัญดา อยู่วิทยา 
ได้สมรสกับ นางดารณี อยู่วิทยา มีบุตร 3 คน วรางคณา อยู่วิทยา สมรสกับ ม.ล.กอกฤษต กฤดากร, วาริท อยู่วิทยา, วรยุทธ อยู่วิทยา
นายเฉลิม ภรรยา และลูก ปัจจุบันเป็น [กรรมการ ธุรกิจ 16 บริษัท] 
ปัจจุบัน.
สำหรับการบริหารธุรกิจของนายเฉลิมที่เป็นที่รู้จักกันอย่างอย่างกว้างขวางนั่นคือ การดำรงตำแหน่ง กรรมการผู้จัดการ บริษัท สยาม ไวเนอรี่ เทรดดิ้งพลัส จำกัด ผู้ผลิตและจำหน่าย เครื่องดื่ม สปาย ไวน์คลเลอร์, เป็นผู้ผลิตไวน์ชื่อ “มอนซูน แวลลีย์” (Monsoon Valley) และ เครื่องดื่มแอปเปิ้ลเปิ้ลไซเดอร์ล่าสุดภายใต้แบรนด์ MOOSE(มูส) และ [บริหาร Red Bull] ในประเทศอังกฤษ
มนุษย์ชวา

มนุษย์ชวา  เป็นชื่อตั้งตามฟอสซิลที่ขุดพบในปี 1891 โดยศัลยแพทย์ชาวดัตช์ที่ชื่อ เออแฌน ดูว์บัว เมื่อปี ค.ศ. 1891 ที่ตำบลตรีนิล บริเวณลุ่มแม่น้ำโซโล ในเกาะชวาภาคกลาง นักมานุษยวิทยาได้จัดมนุษย์ชวาที่พบนี้ว่าเป็นมนุษย์วานร (Pithecanthropus) ซึ่งจัดเป็นบรรพบุรุษของมนุษย์ มีชีวิตอยู่ในยุคน้ำแข็งตอนต้น โดยขยายตัวจากชวาเข้าสู่อินโดจีนไปจนถึงภาคเหนือของประเทศจีน โดยในจีนพบวิวัฒนาการที่ดีกว่าที่ชวาเล็กน้อย เรียกว่า มนุษย์ปักกิ่ง
แต่อย่างไรก็ตามมนุษย์ชวายังไม่ถือว่าเป็นมนุษย์อย่างแท้จริง ถึงแม้ว่าจะสามารถทรงตัวอยู่บนขาทั้งสองข้างและมีลักษณะลำตัวตรงแล้ว แต่ไม่สามารถตั้งตรงได้ทีเดียว และขนาดของสมองยังเล็กกว่าของสมองลิงขนาดใหญ่เล็กน้อย มีส่วนสูงประมาณ 5 ฟุต 7 นิ้ว มีน้ำหนักตัวประมาณ 150 ปอนด์
สถาบันวิจัยภาษาและวัฒนธรรมเอเชีย มหาวิทยาลัยมหิดล

สถาบันวิจัยภาษาและวัฒนธรรมเอเชีย มหาวิทยาลัยมหิดล เป็นหน่วยงานที่มีฐานะเทียบเท่าคณะหนึ่งในมหาวิทยาลัยมหิดล ปัจจุบันจัดการเรียนการสอนในระดับปริญญาดุษฎีบัณฑิตและมหาบัณฑิต รวมจำนวน 7 หลักสูตร และจัดการวิจัย บริการวิชาการ ทำนุบำรุงและพัฒนาด้านภาษา วัฒนธรรมและกลุ่มชาติพันธุ์
ประวัติ.
สถาบันวิจัยภาษาและวัฒนธรรมเอเชีย มหาวิทยาลัยมหิดล เริ่มดำเนินงานในปี พ.ศ. 2517 มีฐานะเป็น "โครงการศูนย์ศึกษาวิจัยภาษาและวัฒนธรรมอาเชียอาคเนย์" ทั้งนี้เนื่องมาจากการที่มหาวิทยาลัยมหิดลได้เล็งเห็นความจำเป็นของการผลิตนักวิชาการที่มีความรู้และความเข้าใจวิธีการทางภาษาศาสตร์ ในอันที่จะนำไปใช้ให้เกิดประโยชน์ในการติดต่อสื่อสาร การทำความเข้าใจกับผู้คนที่มีเชื้อสาย เผ่าพันธุ์ ขนบธรรมเนียมประเพณีและการพูดแตกต่างจากคนไทยโดยทั่วไป ไม่ว่าภาษาเหล่านี้จะเป็นภาษากลุ่ม ชาติพันธุ์ต่าง ๆ ในประเทศ หรือภาษาของผู้คนในภูมิภาคเอเชียอาคเนย์ 
โครงการศูนย์ศึกษาวิจัยภาษาและวัฒนธรรมเอเชียอาคเนย์แห่งนี้มี ศาสตราจารย์ ดร. คุณหญิงสุริยา รัตนกุล เป็นผู้ก่อตั้งและเป็น ผู้อำนวยการคนแรก มีที่ทำการอยู่ที่อาคารอำนวยการคณะแพทยศาสตร์ศิริราชพยาบาล มหาวิทยาลัยมหิดล 
ต่อมาในปี พ.ศ. 2524 ได้รับการยกฐานะเป็น "สถาบันวิจัยภาษาและวัฒนธรรมเพื่อพัฒนาชนบท" โดยมีฐานะเทียบเท่าคณะหนึ่งในมหาวิทยาลัยมหิดล และในปี พ.ศ. 2525 ได้ย้ายที่ทำการมาอยู่ที่มหาวิทยาลัยมหิดล ตำบลศาลายา อำเภอพุทธมณฑล จังหวัดนครปฐม 
โดยในระยะแรกมีที่ทำการสถาบันฯ ณ อาคารคณะสังคมศาสตร์และมนุษยศาสตร์ มหาวิทยาลัยมหิดล ต่อมาได้ย้ายที่ทำการไปอยู่ ณ อาคารเรียนรวมบัณฑิตวิทยาลัย มหาวิทยาลัยมหิดล จนเมื่อการก่อสร้างอาคารของสถาบันฯ แล้วเสร็จในปลายปี พ.ศ. 2542 จึงได้ย้ายที่ทำการมาอยู่ ณ อาคารภาษาและวัฒนธรรมสยามบรมราชกุมารี ตำบลศาลายา อำเภอพุทธมณฑล จังหวัดนครปฐม ซึ่งนอกจาก อาคารดังกล่าวแล้วสถาบันฯ ยังมีอาคารเรือนไทย (ระเบียบ คุณะเกษม) ซึ่งใช้เป็นสถานที่สำหรับจัดกิจกรรมทำนุบำรุงศิลปวัฒนธรรม และกิจกรรมอื่น ๆ ตลอดมา 
ปรัชญา.
ภาษาและวัฒนธรรมเป็นหัวใจของการพัฒนาที่ยั่งยืน
หลักสูตรการศึกษา.
ระดับปริญญาเอก.
เปิดสอนจำนวน 3 หลักสูตร คือ
ระดับปริญญาโท.
เปิดสอนจำนวน 4 หลักสูตร ได้แก่
การวิจัยและพัฒนาภาษา วัฒนธรรมและกลุ่มชาติพันธุ์.
ข้อมูลที่ https://lc.mahidol.ac.th
การบริการวิชาการและทำนุบำรุงศิลปวัฒนธรรม.
สถาบันฯ จัดให้มีการบริการวิชาการและทำนุบำรุงศิลปวัฒนธรรมต่างๆ อันเกี่ยวของกับภาษา วัฒนธรรมและกลุ่มชาติพันธุ์ เช่น
เกี่ยวกับสถาบันฯ.
สถาบันวิจัยภาษาและวัฒนธรรมเอเชีย มหาวิทยาลัยมหิดลได้รับการจัดอันดับให้เป็นหน่วยงานที่มีศักยภาพด้านการเรียนการสอนชั้นนำ ในกลุ่มมนุษยศาสตร์และสังคมศาสตร์ของประเทศไทย
แซนเคลเมนที (รัฐแคลิฟอร์เนีย)

แซนเคลเมนที  เป็นเมืองในออเรนจ์เคาน์ตี รัฐแคลิฟอร์เนีย สหรัฐอเมริกา มีประชากรอยู่ 65,900 คน จากข้อมูลปี 2005 ตั้งอยู่ห่างจากแซนวานแคพิสตราโน ทางตอนใต้ของประเทศเป็นระยะ 6 ไมล์ (10 กม.) และมีระยะห่างระหว่างแซนดีเอโกและลอสแอนเจลิสเท่ากัน และทางเข้าทิศเหนือของ Marine Corps Base Camp Pendleton (หรือ "Christianitos Gate") ก็ตั้งอยู่ในแซนเคลเมนที
เบเรงเกลาแห่งนาวาร์

เบเรงเกลา (,) หรือ เบเรนกาเรียแห่งนาวาร์  (ราว ค.ศ. 1165 - ค.ศ. 1170 - 23 ธันวาคม ค.ศ. 1230) เป็นพระราชธิดาพระองค์ใหญ่ของพระเจ้าอันต์โชที่ 6 แห่งนาวาร์กับซันชาแห่งกัสติยา เป็นพระมเหสีสมเด็จพระเจ้าริชาร์ดที่ 1 แห่งอังกฤษ ตั้งแต่วันที่ 12 พฤษภาคม ค.ศ. 1191 ถึงวันที่ 6 เมษายน ค.ศ. 1199
ต้นชีวิต.
เบเรงเกลาเสด็จพระราชสมภพในช่วงระหว่างปี ค.ศ. 1165 ถึง ค.ศ. 1170 เป็นพระราชธิดาของพระเจ้าซันโชที่ 6 แห่งนาวาร์กับซันชาแห่งกัสติยา พระองค์อาจถูกตั้งชื่อตามเบเรงเกลาแห่งบาร์เซโลนา พระอัยกาทางฝั่งพระมารดา
อาลีเยนอร์แห่งอากีแตนต้องการหมั้นหมายเบเรงเกลากับพระเจ้าริชาร์ด พระโอรส เนื่องจากนาวาร์มีพรมแดนติดกับอากีแตนทางตอนใต้ การเจอหน้ากันครั้งแรกของทั้งคู่อาจเกิดขึ้นหลายปีก่อนการอภิเษกสมรส การหมั้นหมายของทั้งคู่มีความยุ่งยากเนื่องจากพระเจ้าริชาร์ดหมั้นหมายอยู่ก่อนแล้วกับอลิส์แห่งฝรั่งเศส พระขนิษฐาของพระเจ้าฟิลิปที่ 2 แห่งฝรั่งเศส มีข่าวลือว่าอลิส์เป็นสนมลับและให้กำเนิดบุตรธิดานอกสมรสให้พระบิดาของพระเจ้าริชาร์ด ทำให้ทั้งคู่ไม่สามารถแต่งงานกันได้เนื่องจากมีความเกี่ยวดองกัน สุดท้ายอลิส์ก็แต่งงานกับกีโยมที่ 4 เคานต์แห่งปงธิว
การเสกสมรส.
พระเจ้าริชาร์ดกำลังทำสงครามครูเสดครั้งที่สามอยู่ในตอนที่อภิเษกสมรสกับเบเรงเกลา เอเลนอร์กับเบเรงเกลาเดินทางมาที่เมสซินาในซิซิลีในปี ค.ศ. 1191 โดยมีโจน พระมเหสีม่ายแห่งซิซิลีและพระขนิษฐาของพระเจ้าริชาร์ดร่วมเดินทางด้วย พระเจ้าริชาร์ดได้ช่วยชีวิตทั้งสามไว้ในตอนที่เรือของทั้งสามเกยตื้นใกล้กับไซปรัส ทั้งคู่แต่งงานกันในวันที่ 12 พฤษภาคม ค.ศ. 1191 ในโบสถ์น้อยเซนต์จอร์จที่ลิมาสซอลบนเกาะไซปรัส
พระราชินีแห่งอังกฤษ.
ในตอนแรกเบเรงเกลาอยู่ทำสงครามครูเสดร่วมกับพระเจ้าริชาร์ด แต่ต่อมาทั้งคู่แยกกันอีกครั้ง ในช่วงที่พระเจ้าริชาร์ดถูกจับกุมตัวและจำคุก เบเรงเกลาอยู่ในบูฟอต์อ็องแวลลี ทรงพยายามหาเงินมาเป็นค่าไถ่ตัวพระสวามี สุดท้ายพระเจ้าริชาร์ดก็ได้รับการปล่อยตัวและเดินทางกลับอังกฤษ แต่เบเรงเกลาไม่ได้ตามไปสมทบกับพระองค์ที่นั่น ในช่วงที่ทั้งคู่แต่งงานกันเบเรงเกลาไม่เคยเหยียบแผ่นดินอังกฤษ ถึงขั้นที่สมเด็จพระสันตะปาปาเซเลสทีนที่ 3 ต้องสั่งให้พระเจ้าริชาร์ดกลับไปหาเบเรงเกลา ซึ่งพระองค์ก็ทำตาม ก่อนสิ้นพระชนม์ในปี ค.ศ. 1199 เชื่อกันว่าการสิ้นพระชนม์ของพระองค์สร้างความปั่นป่วนใจให้แก่เบเรงเกลาเป็นอย่างมาก
พระราชินีวิธวา.
มีความเป็นไปได้ว่าเบเรงเกลาอาจมาเยือนอังกฤษหลังการสิ้นพระชนม์ของพระเจ้าริชาร์ด พระเจ้าจอห์นไม่ยอมจ่ายเบี้ยหวัดสำหรับพระมเหสีม่ายให้พระองค์ เงินก้อนดังกล่าวได้รับจ่ายอีกครั้งในช่วงรัชสมัยของพระเจ้าเฮนรีที่ 3
เบเรงเกลาพำนักอยู่ในเลอแม็งส์ ซึ่งเป็นส่วนหนึ่งในมรดกที่ได้รับจากพระสวามี พระองค์หันไปใช้ชีวิตในทางศาสนาในวิหารเลปู เมื่อทรงสิ้นพระชนม์ในปี ค.ศ. 1230 ร่างของพระองค์ถูกฝังที่วิหารดังกล่าว โครงกระดูกที่ถูกค้นพบในช่วงการบูรณะวิหารในปี ค.ศ. 1960 ถูกสันนิษฐานว่าเป็นของพระองค์ ปัจจุบันถูกเก็บรักษาไว้ใต้รูปแกะสลักหินประดับหลุมฝังศพของเบเรงเกลา
เย่ ลี่อี๋

ฟรานซิส ยิป (อักษรโรมัน: Frances Yip; เกิด 22 ตุลาคม พ.ศ. 2490) หรือ เย่ ลี่อี๋  คือนักร้องชื่อดังชาวฮ่องกง รู้จักกันอย่างที่ในฐานะผู้ร้องเพลงประกอบภาพยนตร์จีน "เจ้าพ่อเซี่ยงไฮ้" เพลง "รักคุณเข้าแล้ว" และเพลง "บัวขาว" ของพระเจ้าวรวงศ์เธอ พระองค์เจ้าภาณุพันธุ์ยุคล และหม่อมหลวงพวงร้อย อภัยวงศ์
ฟรานซิส ยิป เกิดเมื่อปี 1947 เป็นนักร้องฮิตของฮ่องกง เธอร้องเพลงนำในหนังซีรีส์ทางทีวีบีของฮ่องกงจำนวนมากในช่วงปี '80 และช่วงต้น '90 ชื่อเสียงของเธอโด่งดังไปหลายประเทศทั่วโลกหลังจากการร้องเพลงนำในหนัง ซีรีส์ยอดฮิตชุด "เจ้าพ่อเซี่ยงไฮ้" ก่อนที่เธอจะประสบความสำเร็จอย่างสูงนี้ เธอมีเพลงในหลายอัลบั้มที่นำเพลงฮิตจากนักร้องในอดีตเคยร้องไว้อาทิ เจิ้ง เซ่าชิว, หลัวเหวิน, เจนนี่ เซ็ง
ฟรานซิสมีผลงานเพลงมากกว่า 80 อัลบั้มในช่วง 37 ปีของการบันทึกเสียงทั้งภาษาอังกฤษ, กวางตุ้ง, แมนดาริน นอกจากนี้เธอยังร้องภาษาไทย, ญี่ปุ่นและโพลีนีเซี่ยนที่ได้รับความนิยมมากเช่นกัน เธอแสดงเพลงในรายการโทรทัศน์, ภาพยนตร์, คอนเสิร์ต และคาบาเรต์มากกว่า 30 ประเทศในห้าภูมิภาคของโลก โดยที่เธอมีความสามารถพูดได้คล่องทั้งภาษากวางตุ้ง,จีนกลาง และ อังกฤษ
ฟรานซิสเป็นที่รู้จักไปทั่วโลกอีกครั้งเมื่อเธอได้รับเลือกจากรัฐบาลฮ่องกง เป็นฟรีเซนเตอร์ร่วมในพิธีส่งมอบเกาะฮ่องกงจากอังกฤษให้แก่จีนเมื่อวันที่ 30 มิถุนายน 1997 มีผู้คนชมโทรทัศน์มากกว่า 120 ล้านคนมากกว่า 80 ประเทศทั่วโลก
เธอได้ชื่อว่าเป็นสุภาพสตรีดีเด่นคนหนึ่งของฮ่องกง มีความเป็นผู้ดี สุภาพ พูดจาไพเราะ พูดได้ชัดเจน เป็นที่นับถือของวงการเพลงและวงการสังคมในฮ่องกง เพลงต่าง ๆ ของเธอด้วยเสียงอันก้องกังวาน ขับขานอย่างไพเราะยิ่ง
เธอได้ชื่อว่าเป็นนักสู้ เธอไม่ได้ร้องเพลงเกี่ยวกับฮีโร่ 
แต่เธอเป็นฮีโร่ในตัวเธอเอง เธอเป็นโรคมะเร็งทรวงอก เมื่อปี 1996 และได้ต่อสู้ผ่านพ้นจากจนหายและกลับมาแข็งแรงดีขึ้น
ธงธง มกจ๊ก

ธงธง มกจ๊ก ชื่อจริง นที ธีระเสรีวงศ์ (ชื่อเดิม: คัชฑาเทพ เอี่ยมศิริ) เกิดเมื่อวันที่ 13 พฤศจิกายน พ.ศ. 2513 นักแสดงตลก และพิธีกรรายการโทรทัศน์ชาวไทย มีชื่อเสียงจากฐานะการล้อเลียนพิธีกรรายการ กำจัดจุดอ่อน อย่าง ดร.กฤษติกา คงสมพงษ์ และการเป็นนักแสดงในละครซิทคอม เป็นต่อ ในบท กอล์ฟ
ประวัติและชีวิตส่วนตัว.
ธงธงเกิดที่จังหวัดนครราชสีมา ในครอบครัวที่ยากจน เป็นบุตรคุณแม่บุญส่ง เอี่ยมศิริ ปัจจุบัน เป็นนักแสดงตลกชายชื่อดัง และเคยเป็นตลกในคณะของ จาตุรงค์ มกจ๊ก ส่วนมากมักจะแสดงบทเป็นกะเทยอยู่เสมอ ซึ่งก่อนหน้านี้ เจ้าตัวได้ออกมาปฏิเสธว่าไม่ได้เป็นกะเทยหรือเพศที่สามตามที่ถูกสังคมวิพากษ์วิจารณ์ในช่วงเวลาหนึ่ง จนกระทั่งมาเปิดเผยความจริงในการเป็นเพศที่สามเมื่อเปิดตัวแฟนหนุ่มในเวลาต่อมา
โดยคำว่า "ธงธง" มาจากวันลอยกระทงและทาทา ยัง ในวัยเด็กต้องทำงานเพื่อหาเงินสารพัด ได้เข้าสู่วงการบันเทิงโดยไม่ได้ตั้งใจ เพราะเพื่อนของธงธงได้ส่งชื่อเข้าประกวดในรายการ "ขบวนการจี้เส้น" ของเจเอสแอล และได้รับคำชวนให้เข้าคณะตลกของจาตุรงค์ มกจ๊ก และได้ตระเวนเล่นตลกตามสถานที่ต่าง ๆ พอเริ่มมีเงินก็ได้ร่วมลงทุน เปิดร้านขายของกับเพื่อน ก่อนล้มเหลวไม่เป็นท่า
ในปี พ.ศ. 2545 รายการ กำจัดจุดอ่อน ซึ่งกำลังได้รับความนิยมอย่างมาก ทางรายการก่อนบ่ายคลายเครียด ได้ให้ธงธงเลียนแบบเป็น ดร.กฤษติกา คงสมพงษ์ พิธีกรรายการกำจัดจุดอ่อน จนทำให้ธงธงมีชื่อเสียงขึ้นมาตั้งแต่บัดนั้น
ดาวแคระเหลือง

ดาวแคระเหลือง  หรือชื่ออย่างเป็นทางการว่า ดาว G-V คือดาวฤกษ์ในแถบลำดับหลักซึ่งมีชนิดสเปกตรัมเป็นแบบ G และความส่องสว่างในระดับ V ดาวแคระเหลืองมักมีขนาดเล็ก (ประมาณ 0.8 - 1.0 เท่าของมวลดวงอาทิตย์) และมีอุณหภูมิพื้นผิวประมาณ 5,300-6,000 เคลวิน ดาว G-V กำลังอยู่ในกระบวนการเปลี่ยนแปลงไฮโดรเจนในแกนกลางให้เป็นฮีเลียมด้วยปฏิกิริยานิวเคลียร์ฟิวชั่น เช่นเดียวกับดาวฤกษ์อื่นในแถบลำดับหลัก ดวงอาทิตย์ของเราถือเป็นตัวอย่างดาว G-V ที่รู้จักกันมากที่สุด (และสังเกตได้ง่ายที่สุด) ดาวฤกษ์ประเภทนี้เผาผลาญไฮโดรเจนราว 600 ล้านตันต่อวินาที และเปลี่ยนแปลงสสารประมาณ 4 ล้านตันให้กลายเป็นพลังงาน สำหรับดาว G-V อื่น ๆ ได้แก่ แอลฟาคนครึ่งม้า เอ เทาวาฬ และ 51 ม้าบิน
แฟรงกี นักเคิลส์

แฟรงกี นักเคิลส์  เกิดวันที่ 18 มกราคม ค.ศ. 1955 ที่นิวยอร์ก เป็นดีเจชาวอเมริกัน โปรดิวเซอร์เพลง และมือรีมิกซ์ เขามีบทบาทสำคัญในวงการดนตรีเฮาส์ ในฐานะดีเจจากชิคาโกในทศวรรษ 1980 เขาทำให้ดนตรีเฮาส์ได้รับความนิยมในช่วงทศวรรษ 1990 ด้วยผลงานที่เขาเป็นโปรดิวเซอร์และรีมิกซ์เพลง
90482 ออร์กัส

90482 ออร์กัส  ชื่อรหัสเดิมว่า 2004 DW เป็นวัตถุในแถบไคเปอร์ที่อาจจะเป็นดาวเคราะห์แคระ ค้นพบโดย ไมเคิล อี. บราวน์ แห่งสถาบันเทคโนโลยีแคลิฟอร์เนีย (แคลเทค), คาด ทรูจิลโล แห่งหอดูดาวเจมินี และ เดวิด เรบินโนวิทซ์ แห่งมหาวิทยาลัยเยล ภาพถ่ายวัตถุที่ทำให้เกิดการค้นพบ คือการถ่ายภาพเมื่อวันที่ 17 กุมภาพันธ์ 2004 โดยมีภาพที่เก่าแก่กว่านั้นถ่ายไว้เมื่อ 8 พฤศจิกายน 1951 แต่เพิ่งมาทำความเข้าใจได้ในภายหลัง
ดาวบริวาร.
ออร์กัสมีดาวบริวารชื่อ แวนธ์  เป็นดาวบริวารดวงเดียวของออร์กัส มีขนาดประมาณ ⅓ ถึง ¼ ของออร์กัส มันถูกค้นพบโดย ไมเคิล อี. บราวน์ และ ท. อ. ซีเออร์ เมื่อวันที่ 13 พฤศจิกายน พ.ศ. 2548
โรงเรียนสุเหร่าสามอิน

โรงเรียนสุเหร่าสามอิน เป็นโรงเรียนที่มีการเรียนการสอนในระดับ อนุบาล 1 จนถึงชั้นประถมศึกษาปีที่ 6 เป็นโรงเรียนของรัฐ ตั้งอยู่ที่ ถนนปรีดีพนมยงค์ หรือสุขุมวิท 71 แขวงคลองตันเหนือ เขตวัฒนา โรงเรียนสุเหร่าสามอินมีผลงานในการเข้าร่วมการแข่งขันการทำอาหารกับโครงการไฮน์เชฟจูเนีย และเคยได้รับรางวัลชนะเลิศจากการเข้าร่วมโครงการ นอกจากนี้ยังมีผลงานในด้านการแสดงทางนาฏศิลป์ไทย และการกีฬา
ประวัติโรงเรียน.
เริ่มจัดตั้งเมื่อวันที่ 1 กรกฎาคม พ.ศ. 2476 นับถึงปัจจุบันเป็นเวลาเกือบ 86 ปี โดย ฮัจยีอิบรอเฮม บุญมาเลิศ และ ฮัจยะซัยหนับ บุญมาเลิศ เจ้าของที่ดินเป็นผู้อนุญาตให้สร้างโรงเรียนสุเหร่าสามอินบนที่ดิน 350 ตารางวา โดยสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 มีนายพร เสนละมัย เป็นครูใหญ่ ปัจจุบันสอนตั้งแต่ชั้นอนุบาล 1 ถึงชั้นประถมศึกษาปีที่ 6 สภาพบริเวณโรงเรียนตั้งอยู่ติดถนน มีรั้วคอนกรีตรอบทั้ง 4 ด้าน พื้นสนามโรงเรียนเป็นคอนกรีต มีเนื้อที่ประมาณ 300 ตารางเมตร บริเวณโรงเรียนไม่มีต้นไม้ใหญ่ที่ให้ร่มเงามีไม้ดอก และไม้ประดับอยู่บนอาคารเรียนทุกชั้นให้ความสวยงามได้เป็นอย่างดี สนามจัดเป็นสนามวอลเล่ย์บอล สนามเซปักตะกร้อ สนามแบดมินตันสนามแชร์บอล และสนามฟุตบอล ที่ค่อนข้างสมบูรณ์ในบริเวณเดียวกัน มีอาคารเรียนเป็นตึก 4 ชั้น จำนวน 2 หลัง เรือนกิจกรรมสหการโรงเรียน 1 หลังบ้านพักนักการภารโรง 2หลังมีห้องน้ำนักเรียนอยู่ด้านล่างของบ้านพักนักการภารโรงขนาด 6 ห้องทั้ง 2 หลังมีที่ปัสสาวะสำหรับนักเรียนชาย จำนวน 10 ที่ มีห้องประกอบการอาหารขนาด 24 ตารางเมตร บริเวณที่ประกอบอาหารค่อนข้างแคบ และไม่สามารถขยายอาคารสถานที่ได้อีก ชุมชนบ้านสามอิน ประชากรส่วนใหญ่มีที่อยู่เป็นหลักแหล่งนับถือศาสนาอิสลามและ มีคณะกรรมการบริหารชุมชนอย่าง ถูกต้อง ส่วนที่มีการ โยกย้ายตามการประกอบอาชีพ จะเป็นผู้ที่อยู่ต่างจังหวัด และนับถือศาสนาพุทธ นักเรียนส่วนมากมาจากครอบครัวที่มีรายได้น้อย ผู้ปกครองมีอาชีพรับจ้าง นักเรียนมีความเอาใจใส่ต่อ การเล่าเรียนดีผล การเรียนของนักเรียนอยู่ในระดับน่าพอใจ
ทิพยทัศน์ของกางเขน (ห้องราฟาเอล)

ทิพยทัศน์ของกางเขน  เป็นจิตรกรรมฝาผนังที่เขียนโดยเวิร์คช็อพของราฟาเอล]]ผู้เป็นจิตรกรสมัยเรอเนซองส์คนสำคัญชาวอิตาลี ที่เขียนระหว่างปี ค.ศ. 1520 ถึงปี ค.ศ. 1524 หลังจากที่ราฟาเอลเสียชีวิตในปี ค.ศ. 1520 ผู้ที่เขียนอาจจะเป็นจานฟรานเชสโค เพ็นนิ, จุยลิโอ โรมาโน และราฟฟาเอลลิโน เดล โคลเล (Raffaellino del Colle)
“ทิพยทัศน์ของกางเขน” เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในกรุงวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล” ภาพ “ทิพยทัศน์ของกางเขน” ตั้งอยู่ภายใน“ห้องคอนแสตนติน” (Sala di Costantino) เป็นภาพจักรพรรดิคอนแสตนตินก่อนที่ทรงเข้าต่อสู้ในยุทธการสะพานมิลเวียน (Battle of the Milvian Bridge) เมื่อวันที่28 ตุลาคม ค.ศ. 312 ตามตำนานจักรพรรดิคอนแสตนตินทรงเห็นกางเขนส่องสว่างอยู่บนฟ้า ซึ่งเป็นเหตุการณ์ที่ทำให้มีพระราชดำรัส “สัญลักษณ์นี้นำมาซึ่งชัยชนะ” (In hoc signo vinces) ในจิตรกรรมชิ้นนี้จารึกเป็นภาษากรีกโบราณ “สัญลักษณ์นี้คือชัยชนะ” (Εν τούτῳ νίκα)
ลักษณะภาพเป็นแบบแมนเนอริสม์ที่เต็มไปด้วยความสับสนยุ่งเหยิงที่ประกอบด้วยมังกร, คนแคระ, พระสันตะปาปาสององค์ และสัญลักษณ์อื่นๆ สัดส่วนของทหารก็ไม่ถูกต้องที่บางครั้งดูเตี้ยกว่าผู้ที่อยู่ใกลออกไป
สำนักแห่งเอเธนส์ (ราฟาเอล)

"ดูบทความหลักที่ ห้องราฟาเอล"
สำนักแห่งเอเธนส์  เป็นจิตรกรรมฝาผนังที่เขียนโดยราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ที่เขียนระหว่างปี ค.ศ. 1509 ถึงปี ค.ศ. 1510 เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในกรุงวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล” ภาพตั้งอยู่ภายใน “ห้องเซนยาทูรา” (Stanza della Segnatura) “สำนักแห่งเอเธนส์” ถือกันว่าเป็นงานชิ้นเอกของราฟาเอลและเป็นงานที่เป็นงานที่เพียบพร้อมไปด้วยลักษณะการเขียนภาพแบบเรอเนซองส์สูง
ยุทธการสะพานมิลเวียน (โรมาโน)

"ดูบทความหลักที่ ห้องราฟาเอล"
ยุทธการสะพานมิลเวียน (ภาษาอังกฤษ: The Battle of the Milvian Bridge หรือ The Battle at Pons Milvius) เป็นจิตรกรรมฝาผนังที่เขียนโดยจุยลิโอ โรมาโนและผู้ช่วยของราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ที่อาจเขียนระหว่างปี ค.ศ. 1520 ถึงปี ค.ศ. 1524 เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล” 
ภาพ “ยุทธการสะพานมิลเวียน” ตั้งอยู่ภายใน “ห้องคอนแสตนติน” (Sala di Costantino) เป็นภาพยุทธการสะพานมิลเวียน (Battle of the Milvian Bridge) ที่เกิดขึ้นเมื่อวันที่28 ตุลาคม ค.ศ. 312 ระหว่างจักรพรรดิคอนแสตนตินและแม็กเซ็นเทียส จักรพรรดิคอนแสตนตินทรงได้รับชัยชนะและทรงเชื่อว่าเป็นเพราะความช่วยเหลือของพระเป็นเจ้าแห่งคริสต์ศาสนา
จักรพรรดิคอนแสตนตินอุทิศดินแดน (ห้องราฟาเอล)

"ดูบทความหลักที่ ห้องราฟาเอล"
จักรพรรดิคอนแสตนตินอุทิศดินแดน (ภาษาอังกฤษ: The Donation of Constantine) เป็นจิตรกรรมฝาผนังที่เขียนโดยผู้ช่วยของราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ผู้ที่น่าจะเป็นผู้เขียนภาพนี้คือจานฟรานเชสโค เพ็นนิหรือจุยลิโอ โรมาโน ที่อาจจะเขียนราวระหว่างปี ค.ศ. 1520 ถึงปี ค.ศ. 1524 หลังจากที่ราฟาเอลเสียชีวิตในปี ค.ศ. 1520 สมาชิกในเวิร์คช็อพของราฟาเอลก็วาดภาพที่ได้รับสัญญาการวาดไว้ภายในวังพระสันตะปาปาในนครรัฐวาติกันต่อจนเสร็จ ซึ่งเป็นงานจิตรกรรมฝาผนังตกแต่งห้องชุดที่ปัจจุบันเรียกว่า “ห้องราฟาเอล” 
ภาพ “จักรพรรดิคอนแสตนตินอุทิศดินแดน” ตั้งอยู่ภายใน“ห้องคอนแสตนติน” (Sala di Costantino) เป็นภาพที่เขียนพระราชกฤษฎีกาปลอม ที่ระบุยกอำนาจการปกครองอาณาจักรให้แก่พระสันตะปาปา
ภาพเขียนจากตำนานที่ซึ่งเป็นภาพของจักรพรรดิคอนสแตนตินทรงคุกเข่าต่อหน้าสมเด็จพระสันตะปาปาซิลเวสเตอร์ที่ 1เพื่อพระราชทานอำนาจในการปกครองอาณาจักรโรมันตะวันตกทั้งหมดแก่พระสันตปาปาและผู้สืบเนื่อง ภาพพระสันตะปาปาซิลเวสเตอร์เป็นภาพของสมเด็จพระสันตะปาปาคลีเมนต์ที่ 7 ที่ได้เป็นพระสันตะปาปาในปี ค.ศ. 1523. ฉากในภาพเป็นฉากภายในมหาวิหารเซนต์ปีเตอร์เก่า ซึ่งกำลังอยู่ในระหว่างการสร้างใหม่ในขณะที่เขียนภาพ กลางภาพในฉากหลังเป็นแท่นบูชาที่ตกแต่งด้วยคอลัมน์โซโลมอนที่บิดเป็นเกลียว คอลัมน์เป็นของขวัญจากจักรพรรดิคอนสแตนตินที่อ้างว่าทรงนำมาจากวัดโซโลมอนที่สอง (Second Temple) ในกรุงเยรุซาเล็ม
การปลดปล่อยนักบุญเปโตร (ราฟาเอล)

"ดูบทความหลักที่ ห้องราฟาเอล"
การปลดปล่อยนักบุญปีเตอร์ (ภาษาอังกฤษ: Deliverance of Saint Peter) เป็นจิตรกรรมฝาผนังที่เขียนโดยราฟาเอลผู้เป็นจิตรกรสมัยเรอเนซองส์คนสำคัญชาวอิตาลีที่เขียนในปี ค.ศ. 1514 ที่เป็นส่วนหนึ่งของสัญญาการวาดภายในวังพระสันตะปาปาในนครรัฐวาติกัน “การปลดปล่อยนักบุญปีเตอร์” เป็นงานจิตรกรรมฝาผนังส่วนหนึ่งของห้องชุดที่ปัจจุบันเรียกว่า “ห้องราฟาเอล”
ภาพ “การปลดปล่อยนักบุญปีเตอร์” ตั้งอยู่ภายใน “ห้องเอลิโอโดโร” (Stanza di Eliodoro) ที่ตั้งชื่อตามภาพเขียน “การขับเฮลิโอโดรัสจากวัด” ภาพแบ่งเป็นสามตอนแสดงการปลดปล่อยของนักบุญปีเตอร์จากคุกของเฮรอดโดยเทวดาที่บรรยายในกิจการ 12
ภาพเขียน.
ภาพการปลดปล่อยโดยเทวดาแบ่งเป็นสามตอนที่วางอย่างเหมาะเจาะรอบหน้าต่าง เป็นภาพที่แสดงตอนที่นักบุญปีเตอร์เดินทางมาเผยแพร่ศาสนาในกรุงโรมแต่ถูกจับขังคุก ทางด้านขวาเป็นภาพเทวดาทำให้ยามหลับ ตรงกลางเทวดาปล่อยนักบุญปีเตอร์และนำเดินผ่านยามที่นอนสลบสไลอยู่ ทางด้านซ้ายยามตื่นขึ้นมาพบว่านักบุญปีเตอร์หายตัวไปแล้ว คำสอนของภาพนี้ก็คือ “อย่ายับยั้งคำสอนของพระเจ้า เพราะคำสอนของพระองค์เป็นสิ่งถูกกักขังไม่ได้”
การพบปะระหว่างพระสันตะปาปาเลโอกับอัตติลา

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
การพบปะระหว่างพระสันตะปาปาเลโอกับอัตติลา  เป็นจิตรกรรมฝาผนังที่เขียนโดยราฟาเอล ผู้เป็นจิตรกรสมัยเรอเนซองส์ คนสำคัญชาวอิตาลีที่เขียนใน ค.ศ. 1514 เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล” ราฟาเอลเขียนภาพนี้โดยมีจุยลิโอ โรมาโนเป็นผู้ช่วย ภาพนี้ตั้งอยู่ภายใน “ห้องเอลิโอโดโร” (Stanza di Eliodoro) ที่ตั้งชื่อตามภาพ “การขับเฮลิโอโดรัสจากวัด”
ภาพวาดนี้แสดงการพบปะระหว่างสมเด็จพระสันตะปาปาเลโอที่ 1 กับอัตติลา ซึ่งเกิดขึ้นในอิตาลีเหนือเมื่อ ค.ศ. 452 ในตอนแรก ราฟาเอลวาดภาพเลโอที่ 1 ด้วยพระพักตร์ของสมเด็จพระสันตะปาปายูลิอุสที่ 2 แต่หลังจากยูลิอุสสิ้นพระชนม์ ราฟาเอลจึงเปลี่ยนภาพให้เหมือนกับพระสันตะปาปาองค์ใหม่ คือ สมเด็จพระสันตะปาปาเลโอที่ 10 เลโอที่ 10 ปรากฏเป็นทั้งคาร์ดินัลและพระสันตะปาปา ภาพของนักบุญปีเตอร์และนักบุญพอลปรากฏอยู่บนท้องฟ้าถือดาบ และกล่าวกันว่าทั้งสองช่วยหยุดกษัตริย์แห่งชาวฮันจากการบุกเข้าอิตาลี
ราฟาเอลเป็นคนวาดครึ่งซ้ายของภาพส่วนใหญ โดยมีผลงานของลูกศิษย์ของเขาเพียงเล็กน้อยเท่านั้น ผลงานจิตรกรรมฝาผนังชิ้นนี้แสดงให้เห็นถึงทักษะทางศิลปะอันยอดเยี่ยม เนื่องจากการใช้สีเข้มและสีอ่อนที่ช่วยขยายความเคลื่อนไหวที่สงบสุขและก้าวร้าว นอกจากนี้ยังแสดงให้เห็นการเปรียบเทียบความดีและความชั่วซึ่งเชื่อมโยงกับมุมมองทางการเมืองและศาสนาของพระสันตปาปาผู้สั่งงานชิ้นนี้
พิธีมิสซาที่บอลเซนา

"ดูบทความหลักที่ ห้องราฟาเอล"
พิธีมิสซาที่บอลเซนา  เป็นจิตรกรรมฝาผนังที่เขียนโดยราฟาเอลผู้เป็นจิตรกรคนสำคัญชาวอิตาลีสมัยฟื้นฟูศิลปวิทยา ที่เขียนในปี ค.ศ. 1512 ถึงปี เป็นภาพหนึ่งในชุดภาพที่ราฟาเอลได้รับสัญญาให้วาดสำหรับพระราชวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล” ภาพ “ปาฏิหาริย์ที่โบลเซนา” ตั้งอยู่ภายใน“ห้องอีลิโอโดโร” (Stanza di Eliodoro)
“พิธีมิสซาที่บอลเซนา” แสดงเหตุการณ์ที่เชื่อว่าเกิดขึ้นในปี ค.ศ. 1263 เมื่อนักบวชชาวโบฮีเมียผู้มีความข้องใจในลัทธิความเชื่อในเรื่องการเปลี่ยนสสาร(transubstantiation) เข้าร่วมพิธีมิสซาที่บอลเซนา พบว่าแผ่นปัง(ขนมปังไร้เชื้อ)สำหรับศีลมหาสนิทไหลเป็นเลือดลงมาจากแท่นบูชาเป็นรูปกางเขน นักบวชจึงเลิกมีความเคลือบแคลง ปีต่อมาในปี ค.ศ. 1264 สมเด็จพระสันตะปาปาเออร์บันที่ 4 จึงได้ประกาศวันสมโภชพระวรกายของพระคริสต์ (Feast of Corpus Christi) เพื่อฉลองเหตุการณ์ที่เกิดขึ้น
ภูเขาพาร์แนสซัส (ราฟาเอล)

ภูเขาพาร์แนสซัส  เป็นจิตรกรรมฝาผนังที่เขียนโดยราฟาเอล จิตรกรชาวอิตาลีคนสำคัญในสมัยฟื้นฟูศิลปวิทยา เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า "ห้องราฟาเอล" 
ภาพ "ภูเขาพาร์แนสซัส" ตั้งอยู่ภายใน "ห้องเซญญาตูรา"  เป็นภาพภูเขาพาร์แนสซัสในตำนานปรัมปราที่เป็นที่อยู่ของอะพอลโลผู้ล้อมรอบด้วยมิวส์เก้าองค์และกวีเก้าคนจากสมัยโบราณและอีกเก้าคนจากกวีร่วมสมัย
คำสัตย์ปฏิญาณของพระสันตะปาปาเลโอที่สาม

"ดูบทความหลักที่ ห้องราฟาเอล"
คำสัตย์ปฏิญาณของพระสันตะปาปาเลโอที่สาม  เป็นจิตรกรรมฝาผนังที่เขียนโดยเวิร์คช็อพของราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ที่อาจจะเขียนระหว่างปี ค.ศ. 1516 - ค.ศ. 1517 เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล” ภาพ “การสวมมงกุฏของชาร์เลอมาญ” ตั้งอยู่ภายใน“ห้องเพลิงไหม้ในเมือง” (Stanza dell'incendio del Borgo)
ในภาพสมเด็จพระสันตะปาปาเลโอที่ 3 ระหว่างการการพิจารณาคดีในศาลในวันที่ 23 ธันวาคม ค.ศ. 800 ที่ทรงเผชิญหน้ากับพระนัดดาของพระสันตะปาปาองค์ก่อนหน้านั้นเฮเดรียนที่ 1 ผู้กล่าวหาว่าพระองค์ประพฤติผิด กลุ่มบาทหลวงในที่ประชุมประกาศว่าไม่อาจจะตัดสินพระสันตะปาปาได้ พระสันตะปาปาเลโอจึงทรงตั้งคำสัตย์ปฏิญาณชำระมลทินด้วยพระองค์เอง
พิธีราชาภิเษกของชาร์เลอมาญ (ห้องราฟาเอล)

"ดูบทความหลักที่ ห้องราฟาเอล"
พิธีราชาภิเษกของชาร์เลอมาญ (ภาษาอังกฤษ: The Coronation of Charlemagne) เป็นจิตรกรรมฝาผนังที่เขียนโดยเวิร์คช็อพของราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ผู้ที่น่าจะเป็นผู้เขียนภาพนี้คือจานฟรานเชสโค เพ็นนิ หรือจุยลิโอ โรมาโน ที่อาจจะเขียนระหว่างปี ค.ศ. 1516 ถึงปี ค.ศ. 1517 เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล” ภาพ “พิธีราชาภิเษกของชาร์เลอมาญ” ตั้งอยู่ภายใน“ห้องเพลิงไหม้ในเมือง” (Stanza dell'incendio del Borgo)
“พิธีราชาภิเษกของชาร์เลอมาญ” แสดงภาพพระเจ้าชาร์เลอมาญทรงได้รับพิธีราชาภิเษกโดยสมเด็จพระสันตะปาปาลีโอที่ 3 เมื่อค่ำวันคริสมัสต์ในปี ค.ศ. 800 อาจจะเป็นไปได้ว่าภาพเขียนพาดพิงถึงข้อตกลงโบโลนยา (Concordat of Bologna) ที่เป็นข้อตกลงระหว่างฝ่ายสันตะปาปาและราชอาณาจักรฝรั่งเศสในปี ค.ศ. 1515 เพราะภาพเหมือนของพระสันตะปาปาลีโอที่ 3 เป็นใบหน้าของสมเด็จพระสันตะปาปาลีโอที่ 10 และพระพักตร์ของชาร์เลอมาญเป็นพระพักตร์ของพระเจ้าฟรองซัวส์ที่ 1 แห่งฝรั่งเศส
เพลิงไหม้ในเมือง (โรมาโน)

"ดูบทความหลักที่ ห้องราฟาเอล"
เพลิงไหม้ในเมือง (ภาษาอังกฤษ: The Fire in the Borgo) เป็นจิตรกรรมฝาผนังที่ร่างโดยราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ผู้ที่น่าจะเป็นผู้เขียนภาพนี้คือจุยลิโอ โรมาโน ที่อาจจะเขียนราวปี ค.ศ. 1514 หลังจากที่ราฟาเอลเสียชีวิตในปี ค.ศ. 1514 
“เพลิงไหม้ในเมือง” เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล” ภาพตั้งอยู่ภายใน“ห้องเพลิงไหม้ในเมือง” (Stanza dell'incendio del Borgo) 
ภาพ “เพลิงไหม้ในเมือง” วาดจาก “หนังสือพระสันตะปาปา” (Liber Pontificalis) ที่เป็นคำบรรยายของเพลิงไหม้ที่เกิดขึ้นในแขวงหนึ่ง (Borgo) ของกรุงโรมในปี ค.ศ. 847 ตามตำนานสมเด็จพระสันตะปาปาลีโอที่ 4 ทรงทำให้ไฟสงบโดยการประทานพร ชายหนุ่มที่แบกชายแก่บนหลังทางมุมซ้ายของภาพสะท้อนหัวเรื่องของตำนานคลาสสิกของเอเนียส (Aeneas) แบกอันคิซิส (Anchises) หนีเพลิงไหม้ที่ทรอย ซึ่งมีความหมายเป็นนัยว่าโรมคือกรุงทรอยใหม่
ยุทธการออสเตีย (ห้องราฟาเอล)

"ดูบทความหลักที่ ห้องราฟาเอล"
ยุทธการออสเตีย (ภาษาอังกฤษ: The Battle of Ostia) เป็นจิตรกรรมฝาผนังที่เขียนโดยเวิร์คช็อพของราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ที่เขียนราวระหว่างปี ค.ศ. 1514 ถึงปี ค.ศ. 1515 เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล” 
ภาพ “ยุทธการออสเตีย” ตั้งอยู่ภายใน“ห้องเพลิงใหม้ในเมือง” (Stanza dell'incendio del Borgo) เป็นภาพที่ได้รับแรงบันดาลใจจากยุทธการทางเรือ ยุทธการออสเตีย (Battle of Ostia) ที่เกิดขึ้นในปี ค.ศ. 849 ระหว่างซาระเซ็นในซิซิลีและทางใต้ของอิตาลีกับฝ่ายสันนิบาติคริสเตียนของพระสันตะปาปา, ชาวเนเปิลส์ และเกตา (Gaeta) ภายในภาพเป็นสมเด็จพระสันตะปาปาลีโอที่ 4แต่เป็นพระพักตร์ของสมเด็จพระสันตะปาปาลีโอที่ 10 ทรงขอบคุณพระเจ้าหลังจากกองทัพซาระเซ็นถูกทำลายโดยพายุ
พระแม่มารีอัลบา

"ดูบทความหลักที่ พระแม่มารีและพระบุตร"
พระแม่มารีอัลบา  เป็นภาพเขียนสีน้ำมันที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์แห่งชาติในกรุงวอชิงตัน ดี.ซี.ในสหรัฐอเมริกา 
ราฟาเอลเขียนภาพ “พระแม่มารีอัลบา” เสร็จในปี ค.ศ. 1151 เป็นภาพของพระแม่มารีและพระบุตรและนักบุญจอห์นแบ็พทิสต์โดยมีฉากหลังเป็นชนบทของอิตาลี นักบุญจอห์นแบ็พทิสต์ถือกางเขนที่พระบุตรกุมอยู่ข้างบน บุคคลทั้งสามในภาพต่างก็มองมาทางกางเขนและรวมอยู่ทางซ้ายของภาพ แต่แขนขวาของพระแม่มารีที่กางออกไปเล็กน้อยและพระภูษาที่ออกมาทางขวาของทำให้ภาพมีความสมดุลขึ้น
ปาโอโล โจวีโอเป็นผู้จ้างราฟาเอลให้เขียนภาพ “พระแม่มารีอัลบา” เพื่อที่จะส่งไปให้วัดที่โอลิเวตานีในโนเซรา เดอิ พากานิ ในคริสต์ศตวรรษที่ 18 ภาพเขียนตกไปเป็นของตระกูลอัลบาที่ภาพเขียนได้รับนาม ในปี ค.ศ. 1836 ภาพเขียนก็ถูกขายให้แก่สมเด็จพระเจ้าซาร์นิโคลัสที่ 1 แห่งรัสเซีย ผู้นำไปไว้ที่พิพิธภัณฑ์เฮอร์มิทาจในกรุงเซนต์ปีเตอร์สเบิร์ก ร้อยปีต่อมารัฐบาลโซเวียตขายภาพให้แก่แอนดรู ดับเบิลยู เมลลอน (Andrew W. Mellon) ในราคา $1,166,400 ต่อมาเมลลอนอุทิศงานสะสมรวมทั้งภาพนี้ให้แก่หอศิลป์แห่งชาติในกรุงวอชิงตัน ดี.ซี.ในสหรัฐอเมริกาที่เป็นที่ตั้งแสดงในปัจจุบันของภาพ
ระหว่างที่ตั้งอยู่ที่พิพิธภัณฑ์เฮอร์มิทาจภาพเขียนถูกย้ายจากแผงกลมไปบนผ้าใบสี่เหลี่ยมระหว่างคริสต์ศตวรรษที่ 19 จากการวิจัยพบว่าแผงภาพเขียนเดิมแตกกลางทางด้านขวา ลายผ้าใบเห็นได้อย่างชัดเจนในภาพเขียนและทางด้านขวามีรอยเสียหายระหว่างการย้ายภาพ
จักรพรรดิเหลียวต้าวจง

สมเด็จพระจักรพรรดิเหลียวต้าวจง (เย่ว์ลี่หงจี่) (ค.ศ. 1032 - 1101) เป็นพระราชโอรสในจักรพรรดิเหลียวซิ่งจง
เมื่อพระราชบิดาสวรรคตในปี ค.ศ. 1054 (พ.ศ. 1597) องค์ชายเย่ว์ลี่หงจี เสด็จขึ้นครองราชย์แทน ทรงพระนามว่า จักรพรรดิเหลียวต้าวจง ขณะพระชนม์ได้ 22 พรรษา
ในรัชกาลนี้โปรดให้จัดทำพระไตรปิฎกฉบับต้าเหลียว และโปรดให้สร้างพระเจดีย์ 6 ชั้นที่วัดฟู่กง ทรงใช้จ่ายอย่างฟุ่มเฟือยเพื่อการทำนุบำรุงพระพุทธศาสนา
จักรพรรดิเหลียวต้าวจงสวรรคตเมื่อปี ค.ศ. 1101 (พ.ศ. 1644) โดยทรงถูกพระราชโอรสปลงพระชนม์ ขณะพระชนม์ได้ 69 พรรษา จักรพรรดิเหลียวต้าวจงทรงครองราชย์ยาวนานเป็นอันดับ 2 ถึง 47 ปี โอรสอีกองค์จึงขึ้นครองราชย์เป็นจักรพรรดิเหลียวเทียนจั้วตี้
ราชวงศ์เหลียงยุคหลัง

ราชวงศ์โฮ่วเหลียง (เหลียงยุคหลัง) (Later Liang Dynasty) (ค.ศ. 907 - 923) ถูกสถาปนาโดยจูเวินหรือจูเหวียนจง (ค.ศ.852-912) ผู้โค่นล้มราชวงศ์ถัง 
เดิมเหลียงไท่จู่ (จูเหวียนจง)เป็นหนึ่งในขุนพลของกองทัพกบฏหวงเฉา ต่อมาได้สวามิภักดิ์กับราชวงศ์ และร่วมมือกับหลี่เค่อยัง หัวหน้าเผ่าซาถัวปราบปรามกบฏจนหมดสิ้น และได้รับพระราชทานชื่อใหม่ว่า เหวียนจง แปลว่าผู้ซื่อสัตย์จงรักภักดี
ต่อมาเขาเริ่มมีอิทธิพลในราชสำนักและในที่สุดเขาก็ปลดจักรพรรดิถังอัยตี้ จักรพรรดิองค์สุดท้ายลงจากราชบัลลังก์ ทำให้ราชวงศ์ถังสิ้นสุดลง และเขาก็ได้สถาปนาตนเอง ขึ้นเป็นจักรพรรดิองค์แรกแห่งราชวงศ์โฮ่วเหลียง พระนามว่าจักรพรรดิเหลียงไท่จู่
ราชวงศ์นี้เป็นราชวงศ์แรกในยุคที่เรียกว่า ยุคห้าราชวงศ์และสิบอาณาจักร แต่ราชวงศ์นี้มีจักรพรรดิปกครองเพียง 2 พระองค์